पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 18 साल से अधिक उम्र के युवाओं को वैक्सीनेशन लगाने की शुरूआत 5 मई से हो गई है। लेकिन प्रदेश में वैक्सीन की कमी के चलते शिवपुरी जिले को डोज बहुत कम मिले हैं। इस कारण 5 मई व 6 मई को दो दिन में सिर्फ 200 लोगों को ही वैक्सीन लग पाई है। जबकि शुक्रवार को छुट्टी रही। अब शनिवार को 280 लोगाें को वैक्सीन लगेगी।
टीकाकरण के लिए शासन स्तर से ही लक्ष्य निर्धारित कर दिया है। जिला टीकाकरण अधिकारी डॉक्टर संजय ऋषिश्वर ने बताया कि 4 मई को 2 हजार डोज मिले थे। 5 मई को 100 और 6 मई को 100 डोज लगाए गए। शुक्रवार को छुट्टी के बाद शनिवार को दो सेशन में 280 को डोज लगाए जाएंगे। रविवार की छुट्टी के बाद 10 मई को दो सेशन में फिर से 280 और 12 मई को चार सेशन में 410, 13 मई को 4 सेशन में 410 और 15 मई को चार सेशन में 410 टीके लगाने का लक्ष्य रखा गया है। इस तरह 2 हजार टीके देकर लक्ष्य ऊपर से ही तय करके दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn